Ոչ կոնտակտային ժողովուրդներ

Ոչ կոնտակտային ժողովուրդներ, ժողովուրդներ, որոնք կոնտակտ չեն պահպանում արտաքին աշխարհի և ժամանակակից քաղաքակրթության հետ։

Պատմություն 
21-րդ դարի սկզբին նման ոչ կոնտակտային ժողովուրդներ շատ քիչ են մնացել․ նրանց մասին տեղեկություներ իմանում ենք հիմնականում հարևան ժողովուրդների պատմություններից կամ  օդալուսանկարներից։

Գիտական հանրությունում կան ոչ կոնտակտային ժողովուրդների հետագա կյանքի վերաբերյալ տարբեր կարծիքներ․ գիտնականներից ոմանք կարծում են, որ ամեն դեպքում նրանց հետ պետք է կոնտակտ հաստատել, մյուսներն էլ համատարիմ են մնում այն տեսակետին, որ նրանք պետք է մեկուսացման մեջ մնան։ Որպես քաղաքակրթության հետ նրանց շփումների հաստատման դեմ փաստարկներից մեկը՝
մտահոգություն է հայտնվում, որ շփումից հետո նման ժողովուրդները կարող են մահանալ այն հիվանդություններից, որոնցով նախկինում իրենց ներկայացուցիչները չեն հիվանդացել (և, համապատասխանաբար, դրանց նկատմամբ իմունիտետ չունեն) կամ կախվածություն ունենալ ծխախոտից և ալկոհոլից։

Մեկուսացված ժողովուրդների հետ լիարժեք շփումների բացակայության պատճառով նրանց մասին տեղեկատվությունը շատ քիչ է, հաճախ անհայտ են նույնիսկ նրանց անվանումները։ Հայտնի չէ, թե ժամանակակից աշխարհում քանի ոչ կոնտակտային ժողովուրդ է մնացել։ Սակայն, ըստ որոշ գնահատականների, մինչ օրս կա առնվազն 100 ժողովուրդ։ Դրանք, մասնավորապես, ներառում են հետևյալ ցեղերը (նրանցից ոմանք արդեն դադարել են ոչ կոնտակտային լինել)․

 սենտինելցիներ, որոնք ապրում են Հնդկական օվկիանոսի Բենգալյան ծոցում գտնվող Անդամանյան կղզիների արշիպելագի Հյուսիսային Սենտինել կղզում (խիստ ոչ կոնտակտային, չափազանց ագրեսիվ օտարների նկատմամբ)
 տիտ ժողովրդի ռուկ ցեղ, հայտնաբերվել է Վիետնամի Կուանգբին նահանգում 1959 թվականին
 շուրջ 44 խումբ բնակվում է Նոր Գվինեայի տարածքում
 Պարագվայի այորեո հնդիկ ժողովրդի որոշ ցեղային խմբեր;
 թագաերի և թարոմենանե ցեղեր, որոնք պատկանում են Էկվադորի վաորանի բնիկ հնդիկ ազգությանը (ապրում են Յասունի ազգային պարկում)
 Կոլումբիայի կարաբայո ցեղ
 պիրահա ցեղը Ամազոնի խոնավ անտառներում (խիստ ոչ կոնտակտային չի համարվում)
 Ամազոնի հնդիկ ցեղախմբերից որոշները՝ ավա և գուայա
 կավահիվա քոչվոր ցեղը Բրազիլիայի Մատո Գրոսու նահանգում
 Բոլիվիայի թորոմոն հնդիկ ժողովուրդը
 կիրիների և նանտե ազգությունները, որոնք ապրում են Պերուի Նաուա-Կուգապակորի արգելոցում։

Կան նաև բազմաթիվ ժողովուրդներ և ցեղեր, որոնք նախկինում մեկուսացված էին, բայց հետագայում սկսել են շփվել քաղաքակրթության հետ։ Օրինակ՝ ջարավա ժողովուրդը, որն ապրում է Անդամանյան կղզիներում, որը 1990-ական թվականների վերջից դարձել է այսպես կոչված զբոսաշրջային տեսարժան վայր։ Քաղաքակրթության հետ կապը հանգեցրել է նաև բացասական հետևանքների՝ նախկինում անհայտ հիվանդությունների և թմրամոլության տարածմանը, ինչի պատճառով ժողովրդի մեծ մասը մահացել է։ Մեկ այլ օրինակ կարող է լինել «Ինը պինտուբիները», որոնք, հավանաբար, Ավստրալիայի աբորիգենների վերջին ներկայացուցիչներն էին, որոնք վարում էին լիովին ավանդական ապրելակերպ, սակայն հետագայում որոշել են շփվել քաղաքակրթության հետ։

Պատահում է, որ այն ժողովուրդների տարածքը, որոնք, այնուամենայնիվ, շփման մեջ են մտել, այնուհետև վերածվել է մի տեսակ էթնիկական պահուստի նրանց յուրահատուկ մշակույթը պաշտպանելու համար։ Դա տեղի է ունեցել, մասնավորապես, վաորանի հնդկացիների դեպքում, որոնց որոշ խմբեր շարունակում են ապրել լիակատար մեկուսացման մեջ։

Ծանոթագրություններ

Արտաքին հղումներ 

 Феномен выживания. Проблема неконтактных племен //Передача радиостанции «Свобода»
 Индейцы в добровольной изоляции, нефтяная политика и массовые убийства в тропических лесах

Բնիկ ազգեր
Ցեղեր
Ազգագրություն
Էթնիկ խմբեր